[{"text_idx": "#000006", "text": "Selle u\u0308htse terviku u\u0308ks va\u0308ljundeid on kultuurialane koosto\u0308o\u0308vo\u0303rgustik, mille kohtumine toimus seekord maikuu keskel Tallinnas ning oli osa Po\u0303hja- ja Baltimaade kultuuri mobiilsusprogrammist, mille eest vastutab Po\u0303hjamaade Ministrite No\u0303ukogu allasutus Po\u0303hjamaade Kultuuripunkt. Kohtumise eesma\u0308rk oli tuua kokku programmi raames toetust saanud pikaajalised koosto\u0308o\u0308vo\u0303rgustikud, kes jagasid oma kogemusi ja teadmisi parimatest praktikatest ning nende arendamisest. Ta\u0308navu olid kohtumise peateemad u\u0308helt poolt kestlikkus, teiselt poolt aga regionaalne du\u0308naamika Po\u0303hja- ja Baltimaade ning linna- ja maaelu vahel."}, {"text_idx": "#000007", "text": "Toetuse taotlemisel saavad osaleda va\u0308hemalt kolme riigi kombinatsioonid Po\u0303hja- ja Baltimaade piirkonnast. Taotluste hindamise juures on po\u0303hikriteerium vo\u0303rdva\u0308a\u0308rne partnerlus ehk autentne koosto\u0308o\u0308 ko\u0303igi osalejate vahel so\u0303ltumata sellest, millist riiki nad esindavad. Pa\u0308eva juhatas sisse moderaator Daniel Urey: \"Oleme na\u0308inud mitmeid ha\u0308id koosto\u0308o\u0308vo\u0303rgustikke, kuid me ei na\u0308e tihti Balti riike neis juhtivate partneritena. Miks on see ta\u0308htis? Sest me soovime, et ka Balti riigid visualiseeriksid kogu regiooni u\u0308hist tulevikku.\""}, {"text_idx": "#000008", "text": "Esmalt tutvustasid end 12 toetust saanud vo\u0303rgustiku esindajad, kes kehastusid musterna\u0308idisteks. Nende seas oli tsirkuse, filmi, visuaalkunstide, tantsu, muuseumide, arhitektuuri, muusika, teatri, tekstiili, ko\u0303rghariduse ja uurimisto\u0308o\u0308ga seotud koosto\u0308o\u0308vorme. Ko\u0303ik nad ho\u0303lmavad endas Po\u0303hja- ja/vo\u0303i Baltimaid, vo\u0303rdselt ja sisuliselt."}, {"text_idx": "#000009", "text": "Nende vo\u0303rgustike eesma\u0308rgid kattuvad suuresti ja ulatuvad partnerite ning kontaktide ringi laiendamisest kuni uute autorite ja to\u0303usvate talentide karja\u0308a\u0308ri edendamiseni. Kaunid ideaalid vajavad tegelikke samme ehk tegevusi: suvelaagrid ja -koolid, mentorprogrammid ning -sessioonid, meistriklassid ja to\u0308o\u0308toad, kohtumised ning seminarid, residentuurid ja stipendiumid, na\u0308itused ning kataloogid, u\u0308ritused ja festivalid jne."}, {"text_idx": "#000010", "text": "Mitmed vo\u0303rgustikud to\u0303id va\u0308lja, kuidas nende eesma\u0308rk on luua suhteid, mis kestaksid ka tulevikus, mitte ainult toetusperioodil. Isolatsiooniaegadel leidsid osalejad sarnaselt ko\u0303igile ku\u0308ll uusi vo\u0303rguvo\u0303imalusi kohtumisteks ja ajuru\u0308nnakuteks, kuid ta\u0308naseks tunnistavad neist mitmed, et na\u0308ha u\u0308ksteist na\u0308ost-na\u0308kku ning olla reaalses fu\u0308u\u0308silises kontaktis on palju va\u0308rskendavam."}, {"text_idx": "#000011", "text": "Fu\u0308u\u0308silised kontaktid rahvusvahelisel tasemel ho\u0303lmavad reisimist, mis on vo\u0303rgustike jaoks samuti vajalik tegevus, kuigi vo\u0303ib-olla mitte niivo\u0303rd vajalik keskkonna seisukohast \u2013 paradoks, mis kerkis esile hilisemas vestlusringis. U\u0308ks kohtumise vo\u0303tmeso\u0303nadest oli kestlikkus kultuurisektoris ning mitmed osalejad to\u0303id va\u0308lja, kuidas nad pu\u0308u\u0308avad seda silmas pidada, na\u0308iteks seades standardeid teatri- vo\u0303i na\u0308ituseproduktsioonis. Samuti tuli jutuks linnakultuuriteema, mis juhatas sisse teisegi vo\u0303tmeso\u0303na vo\u0303i o\u0303igemini ja\u0308rgmise pa\u0308evakajalise ku\u0308simuse: kas kultuurielu maapiirkonnas on u\u0308ldse vo\u0303imalik?"}, {"text_idx": "#000013", "text": "Mustarinda eesma\u0308rk on propageerida u\u0308hiskonna taas u\u0308les ehitamist, kultuurilist ja looduslikku mitmekesisust ning sidet kunsti ning teaduse vahel. Po\u0303hiline to\u0308o\u0308vorm on residentuur, mis on mo\u0303eldud mitte u\u0308ksnes kunstnikele, vaid ka teiste valdkondade esindajatele, et luua alus kestlikuks eluviisiks. Mustarinda u\u0308hendus asutati aastal 2010, kui kestlikkusest ra\u0308a\u0308kimine kunstihariduse vallas ko\u0303las veidralt ja va\u0308heta\u0308htsalt. Alates sellest ajast on paljugi muutunud, mis on hea, kuid mitte veel piisav, nagu leidis Kaartinen. Mis reisimisse puutub, siis planeerib ta seda hoolega ning pu\u0308u\u0308ab alati u\u0308hendada mitu asja korraga."}, {"text_idx": "#000014", "text": "Kogu pa\u0308eva jooksul a\u0308rgitati osalejaid diskussioonile. \"Na\u0308ha vo\u0303rgustikke pa\u0308riselt toimimas on suurepa\u0308rane, eriti pa\u0308rast seda, kui oled oma missiooniga justkui u\u0308ksi ja\u0308a\u0308nud ja ku\u0308sinud endalt, miks sa seda ko\u0303ike u\u0308ldse teed,\" jagas u\u0308ks osalejatest oma tundeid. \"Na\u0308eme siiani endid kui va\u0308iksemaid partnereid, kuigi peaksime kohtlema endid vo\u0303rdsetena,\" tunnistas teine."}, {"text_idx": "#000016", "text": "Mida ma \u2013 ta\u0308nase kirjutaja ja endise turundajana \u2013 ma\u0308rkasin, oli see, et vaid mo\u0303ned vo\u0303rgustike esindajad mainisid oma esitlustes ma\u0308rkso\u0303nana laiemat auditooriumit. Niisiis oleks minu enda ku\u0308simus ja\u0308rgmine \u2013 mis juhtub tegelikult, kui Balti riigid on oma idee Po\u0303hjamaadele maha mu\u0308u\u0308nud ja vastupidi? Nagu korraldajad va\u0308itsid, panustavad toetust saanud vo\u0303rgustikud kunsti- ja kultuurimaastikule va\u0308gagi palju, luues ta\u0308iendavat pa\u0308devust ja jagades oma oskuseid."}, {"text_idx": "#000020", "text": "Kultuuriportaal soovitab: Leos Caraxi \"Annette\" Jupiteris"}, {"text_idx": "#000022", "text": "Suri arhitekt ja maalikunstnik Raul Paabo"}, {"text_idx": "#000023", "text": "Eesti Kunstimuuseum on valmis saanud kestliku na\u0308ituse mudeli"}, {"text_idx": "#000024", "text": "Endla teater otsib lavastusse \"Rocco ja tema vennad\" noort osata\u0308itjat"}, {"text_idx": "#000025", "text": "Margus Allikmaa filmilinnakust: oleme la\u0308bira\u0308a\u0308kimistega lo\u0303pusirgel"}, {"text_idx": "#000026", "text": "Eesti Filmimuuseumis alustab tegevust rahvusvaheline filmiklubi"}, {"text_idx": "#000028", "text": "VAT teatri \"Vivaariumist\" valmis virtuaallavastus"}, {"text_idx": "#000030", "text": "Muusikapreemia pa\u0308lvinud Killandi: see on konkurentsitult mu armsaim preemia"}, {"text_idx": "#000033", "text": "Terje Pennie: mo\u0303tlesin to\u0303siselt na\u0308itlejakarja\u0308a\u0308ri lo\u0303petamisele"}, {"text_idx": "#000035", "text": "Vaata uuesti: muusikapa\u0308eva suur muusikama\u0308ng ETV-s"}, {"text_idx": "#000036", "text": "Proovi ja\u0308rele: soojendusharjutused Klassikaraadio muusikapa\u0308eva viktoriiniks"}, {"text_idx": "#000037", "text": "Klassikaraadio ootab muusikaso\u0303pru viktoriini lahendama"}, {"text_idx": "#000038", "text": "Tartus oli muusikapa\u0308eva puhul plaadilaat"}, {"text_idx": "#000039", "text": "Haapsalu fotoklubi na\u0308itab kahel na\u0308itusel rohkem kui 70 pilti"}, {"text_idx": "#000041", "text": "Noored: digilahenduste u\u0308leku\u0308llus ei tee muuseumi a\u0308gedamaks"}, {"text_idx": "#000042", "text": "Haapsalu kultuurikeskuses avati na\u0308itus aulidest"}, {"text_idx": "#000044", "text": "Teatri- ja muusikamuuseumi kogud kolitakse tuleval aastal Maarjama\u0308ele"}, {"text_idx": "#000045", "text": "Rannarootsi muuseumi na\u0308itusel saab na\u0308ha nii Eesti kui ka va\u0308lismaa ka\u0308bisid"}, {"text_idx": "#000046", "text": "Edetabel. Aasta parimad albumid 2022"}, {"text_idx": "#000052", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000053", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]